На основу члана 123. став 9. Закона о основама система образовања и васпитања (“*Службени гласник РС*", бр. 88/2017, 27/2018 – др. закон, 10/2019 и 6/2020) и члана 12. став 1. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на 38. електронској седници одржаној дана 23.04.2024 – 25.04.2024. године, донео је следећу

**ОДЛУКУ О ДАВАЊУ МИШЉЕЊА**

**у поступку**

**за избор директора**

**Гимназије «Михајло Пупин» у Ковачици**

**I**

На конкурс за избор директора Гимназије «Михајло Пупин» у Ковачици

пријавио се један кандидат:

* **Мирослав Јурица** **професор историје**, Братства и јединства 32 Падина.

**II**

Даје се **позитивно** мишљење за избор предложеног кандидата из члана 1. тачка 1. ове Одлуке Мирославу Јурици професору историје, на радно место директора Гимназије «Михајло Пупин» у Ковачици.

***Образложење***

У складу са чланом 123. став 9.. Закона о основама система образовања и васпитања и чланом 12. став 1. тачка 3. Закона о националним саветима националних мањина, Гимназија «Михајло Пупин» у Ковачици доставила је Савету захтев за давање мишљења о предложеном кандидату, број: 331 од дана 08.04.2024. године.

Извршни одбор Националног савета разматрао је наведени Захтев на 38. електронској седници, одржаној дана 23.04.2024 – 25.04.2024. године.

Према достављеној документацији видљиво је да је пријаву на конкурс доставио један кандидат, Мирослав Јурица.

.

Наставничко веће Гимназије «Михајло Пупин» у Ковачици је на посебној седници одржаној дана 05.04.2024. године, спровело је тајно изјашњавање свих запослених и дало је позитивно мишљење Мирославу Јурици.

За давање позитивног мишљењa кандидату Мирославу Јурици, гласало је 40 од укупно 48 запослених у школи.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату гласало је 7 чланова Извршног одбора од укупног броја присутних. Против предложеног кандидата гласало је 0 чланова. Уздржаних чланова није било.

У складу са горе наведеним, а на основу одредаба члана 123. став 9. Закона о основама система образовања и васпитања и члана 12. став 1. тачка 3. Закона о националним саветима националних мањина, донета је одлука из диспозитива.

Констатује се да су се сви чланови Извршног одбора НССНМ изјаснили дана 23.04.2024. године, те је истог дана електронска седница завршена.

Национални савет позива будућег директора на сарадњу при популаризацији и реализацији наставе словачког језика у Гимназији «Михајло Пупин» у Ковачици.

Број: 02- 46/ 2024-04

Датум: 23.04.2024.

Место: Нови Сад

ПРЕДСЕДНИЦА ИО НССНМ

Елена Турански с. р.

ПРЕДСЕДНИЦА НССНМ

Душанка Петрак